Александрия
Александрия ( – al-’Iskandariya,  – Eskendereyya, , , произнася се като Ракоди) е най-голямото морско пристанище и втори по големина град в Египет, административен център на мухафаза Александрия. Разположен е на Средиземно море между езерото Мареотис и остров Фарос, свързан с него посредством широка дига, наречена Хептастадион. Има население около 5,2 млн. души.

История 

Александрия е проектирана от Дейнократ, който придружавал Александър Велики още от Тракия. След като Александър завладява Египет, той харесва естествено защитеното пристанище близо до остров Фарос и се разпорежда там да се построи град.

През годините Александрия преживява както бурен разцвет, така и бедствия: опустошение от персите (през 619 г.), унищожаването на Еврейския квартал по заповед на патриарх Кирил (през 415 г.) и разрушаването на редица храмове и паметници в резултат на противоезическите декрети на император Теодосий I (през 383 г.).

На 26 септември 642 г. арабите превземат Александрия. Египет като цяло престава да бъде част от Византийската империя и значението на Александрия като пристанище намалява.

През 1517 г. Александрия е завладяна от османците.

При избухването на Балканската война в 1912 година двама души от Александрия са доброволци в Македоно-одринското опълчение.

Забележителности 
 Прочутият Александрийски фар на остров Фарос се смята за едно от седемте чудеса на света.
 Александрийската библиотека, която е била построена през елинистическата епоха по времето на Птолемеите, е известна с богатството си и големия брой книги, които е съхранявала (предполага се, че броят им е бил около 700 000 тома). Причините за нейното разрушение все още не са напълно изяснени и са предмет на ожесточени спорове. Чрез съвместен проект между ЮНЕСКО и Египет днес върху мястото, където се е намирала старата библиотека, е построена съвременната библиотека "Александрина".

Мощите на светия великомъченик Мина са погребани в Александрия. Впоследствие на мястото е построена църква на негово име.

Известни личности 
 Родени в Александрия
 Атанасий Велики (295 – 373) – Атанасий I Велики, патриарх Александрийски, светец (18 януари) в календара на БПЦ
 Арутюн Агопян, македоно-одрински опълченец, 31-годишен, основно образование, 12 лозенградска дружина
 Васил Гривчев (1922 – 1996), юрист от Република Македония, професор в Скопския университет
 Константинос Кавафис (1863 – 1933), поет
 Клеопатра VII (69 пр.н.е.-30 пр.н.е.), владетелка
 Ламберто Лория (1855 – 1913), италиански етнограф
 Ориген (182 – 253), богослов
 Омар Шариф (р. 1932), актьор
 Рудолф Хес (1894 – 1987), немски политик

 Починали в Александрия
 Енесидем (I век пр.н.е.), философ
 Константинос Кавафис (1863 – 1933), поет
 Клеопатра VII (69 пр.н.е.-30 пр.н.е.), владетелка
 Лукиан от Самосата (120 – 192), писател
 Марк Антоний (83 пр.н.е.-30 пр.н.е.), римски политик

 Българи, развивали търговия в Александрия
 Ненчо Палавеев (1859 – 1936), благодетелят на Копривщица имал дюкяни в Александрия и търгувал с кехлибар, килими, коприна
 Патьо Млъчков (1838 – 1911), роден в Копривщица, търговец на кисело мляко в Александрия

 Българи, преминавали и пребивавали в Александрия
 Михаил Маджаров (1854 – 1944), роден в Копривщица, на път за Божи гроб прекарал един месец в Александрия през 1869 г., описва българските производители и търговци на биволско кисело и прясно мляко.

Побратимени градове 
  Балтимор, САЩ
  Братислава, Словакия, от 26 октомври 2008 г.
  Гюмри, Армения
  Дърбан, ЮАР
  Измир, Турция, от 1996 г.
  Казанлък, България от 2006 г.
  Канпур, Индия
  Кайро, Египет
  Кливланд, САЩ
  Кучинг, Малайзия
  Констанца, Румъния
  Лихтенберг, Германия
  Льо Ман, Франция
  Одеса, Украйна
  Санкт Петербург, Русия
  Солун, Гърция, от 12 юли 1993 г.
  Шанхай, Китай

Галерия

Външни препратки 
 Официален уебсайт

Бележки 

 
Древноегипетски градове
Древногръцки градове
Древноримски градове